Publication: Magyar Közlöny
Issue: MK-2008-135 (Year: 2008, Number: 135)
Era: 2004-2010
Section: szóló 1996. évi XLIII. törvény (a továbbiakban: Hszt.)
Paragraph Index: 130

(1) Ha a fegyveres szervet a szolgálati viszony megszüntetését megelõzõen szolgálatibeosztás-felajánlási kötelezettség terheli, a szolgálati viszony megszüntetésére létszámcsökkentés, illetve átszervezés miatt kerül sor, a felmentés közlésének tervezett idõpontja elõtt az érintettel egyeztetõ beszélgetést kell folytatni, amelyen az állományilletékes parancsnok vagy felhatalmazásával a szolgálati elöljáró, valamint az illetékes személyügyi szerv megbízottja vesz részt. A hivatásos állomány tagjának kérésére biztosítani kell, hogy az egyeztetõ beszélgetésen az érdek-képviseleti szerv tisztségviselõje, képviselõje is részt vehessen.

Source: https://magyarkozlony.hu/hivatalos-lapok/d8e6c7bfce7093e1c03efb099d168ad7b5870a8e/dokumentumok/ae80782e5137cacacb11e76675728eebb7122611/letoltes